Ուոլթեր դե լա Մար

**Ուոլտեր Ջոն Դե Լա Մար** (, ) , անգլիացի բանաստեղծ, գրող և արձակագիր, առավել հայտնի է գերբնական գեղարվեստական գրականության և մանկական գրականության ժանրերում աշխատություններով։

## Կենսագրություն
Ուոլտեր Ջոն դե լա Մարը ծնվել է Քենթ շրջանում։ Նրա նախնիները ֆրանսիացի հուգենոտներն էին, որոնք մետաքս էին վաճառում։ Նրա հայրը՝ Ջեյմս Էդվարդ դե Լամարը, ծառայում էր Անգլիայի բանկում, իսկ մայրը՝ Լյուսի Սոֆիա Բրաունինգը, շոտլանդացի ծովային բժիշկ և գրող Քոլին Աուրոտ Բրաունինգի դուստրն էր։ Նրանք ունեին յոթ երեխա, Ուոլթերը վեցերորդն էր։

Վալտեր դե լա Մարը կրթություն է ստացել Սուրբ Պողոսի տաճարի դպրոցում։ 16 տարեկանից սկսած՝ Ուոլթերը ստիպված էր ինքնուրույն գումար վաստակել, քանի որ նրա մեծ ընտանիքն ապրում էր աղքատության մեջ։ Այնուամենայնիվ, Ուոլթերը բավական ժամանակ է գտել նաև գրքեր գրելու համար, և 1902 թվականին նրա մոտ լույս է տեսել առաջին գիրքը՝ «Մանկության երգեր», որը լույս է տեսել Վալտեր Ռամալ կեղծանունով։

1892 թվականին Դե լա Մարը միացել է Esperanza սիրողական դրամատիկական ակումբին, որտեղ նա անմիջապես հանդիպել և սիրահարվել է գլխավոր դերակատար Էլֆրիդ (Էլֆի) Ինգպենին։ Էլֆին տասը տարով մեծ էր Ուոլթերից։ 1899 թվականի օգոստոսի 4-ին Դե լա Մարն ու Էլֆին ամուսնացել են։ Նրանք ունեին չորս երեխա։

Դե լա Մարը գրել է նաև հոգեբանական միստիկայի մի քանի ժողովածուներ, որոնցից ամենահայտնին են «Սիտոնի մորաքույրը» և «Խորքից»։ Նրա «Գաճաճուհու հուշերը» վեպը (1921) արժանացել է Ջեյմս Թեյթ Բլեքի անվան մրցանակի՝ լավագույն գեղարվեստական ստեղծագործության համար։

1940 թվականին նրա կնոջ մոտ ախտորոշվել է Պարկինսոնի հիվանդություն և նա իր կյանքի մնացած մասն անցկացրել է անգործունակ, մինչև որ մահացել է 1943 թվականին։ 1940 թվականից մինչև իր մահը Դե լա Մարը ապրում էր Մոնպելյե Ռոուի Տուիկնեմում՝ նույն փողոցում, որտեղ Ալֆրեդ Թենիսոնն ապրում էր մեկ դար առաջ։ 1947 թվականին Ուոլտեր դե լա Մարը ստացել է Քարնեգիի մեդալ երեխաների համար նախատեսված ստեղծագործությունների համար։ 1947 թվականին Դե լա Մարի առողջությունը խաթարվեց կորոնար թրոմբոզով։ Վալտեր դե լա Մարը մահացել է 1956 թվականին։

## Ազդեցություն
Դե լա Մարի ստեղծագործությունը ոգեշնչել է սարսափ գրականության ժանրում գրող այնպիսի գրողների, ինչպիսիք են Ռեմսի Քեմբելը և Ռոբերտ Այքմանը։ Գրողի պատմվածքների հիման վրա սկանդալային հայտնի նկարիչ Գրեմ Օվենդենը ստեղծել է նկարների շարք։

## Աշխատանքներ
### Վեպեր
* «Հենրի Բրոքեն» (1904 թվական)
* «Երեք Մոլլա-Մուլգորա» (1910 թվական)
* «Վերադարձ» (1910 թվական)
* «Գաճաճուհու հիշողությունները» (1921 թվական)
* «Մի հայացքով» (1930 թվական)

### Պատմվածքների ժողովածուներ
* «Հանելուկ և այլ պատմություններ» (1923 թվական)
* «Հնչում է, զանգը հնչում է» (1924 թվական)
* «Ավելներ և այլ հեքիաթներ» (1925 թվական)
* «Գիտակ և այլ պատմություններ» (1926 թվական)
* «Եզրին» (1930 թվական)
* «Լորդ ձուկ» (1930 թվական)
* «Օմնիբուս» (1933 թվական)
* «Քամին հանդարտվում է» (1936 թվական)
* «Երազ և այլ պատմություններ» (1936 թվական)
* «Պատմություններ, ակնարկներ և բանաստեղծություններ» (1938 թվական)
* «Լավագույն պատմություններ» (1942 թվական)
* «Պատմվածքների ժողովածու Երեխաների համար» (1947 թվական)
* «Սկիզբը և այլ պատմություններ» (1955 թվական)
* «Ութ Հեքիաթ» (1971 թվական)

### Բանաստեղծական ժողովածուներ
* «Մանկության երգեր» (1902 թվական)
* «Ունկնդիրներ» (1912 թվական)
* «Սիրամարգի կարկանդակ» (1913 թվական)
* «Խամաճիկներ» (1918 թվական)
* «Սքանչելի Անգլիաըի մասին» (1952 թվական)
* «Բանաստեղծություններ» (1969 թվական)

### Պիեսներ
* «Փերի խաղեր» (1921 թվական)

### Գիտական գրականություն
* «Յոթանասունականների վիպասանների որոշ կանայք» (1929 թվական)
* «Անապատային կղզիներ և Ռոբինզոն Կրուզո» (1930 թվական)

## Ծանոթագրություններ

## Գրականություն

* 

Կատեգորիա:Անգլիացի գրողներ
Կատեգորիա:Անգլիացի մանկագիրներ
Կատեգորիա:Անգլիացի վիպասաններ
Կատեգորիա:Անգլիացի բանաստեղծներ
Կատեգորիա:Օքսֆորդի համալսարանի պատվավոր դոկտորներ
Կատեգորիա:Արվեստի և գրականության ամերիկյան ակադեմիայի անդամներ
Կատեգորիա:Անգլիացի արձակագիրներ